Χενρίχ Μεχιταριάν

Ο Χενρίχ Μεχιταριάν (αρμενικά: Հենրիխ Մխիթարյան, , συχνά απαντώμενος και ως Μικιταριάν ή Μκιταριάν, γεννήθηκε Γερεβάν, 21 Ιανουαρίου 1989) είναι Αρμένιος ποδοσφαιριστής που αγωνίζεται ως μεσοεπιθετικός στην Ίντερ και στην εθνική Αρμενίας, της οποίας είναι αρχηγός. Είναι γνωστός για την τεχνική του κατάρτιση, τις κινήσεις του μακριά από τη μπάλα, τις ντρίπλες, την ακρίβεια στις πάσες.

 Πρώτα χρόνια 
Γεννήθηκε το 1989 στο Γερεβάν της Αρμενίας (τότε έδαφος της Σοβιετικής Ένωσης). Πατέρας του ήταν ο Αρμένιος διεθνής ποδοσφαιριστής Χαμλέτ Μεχιταριάν που απεβίωσε το 1996 εξαιτίας όγκου στον εγκέφαλο, ενώ η μητέρα του είναι ρωσικής καταγωγής. Ο Μεχιταριάν πέρασε ένα μέρος των παιδικών του χρόνων στη Γαλλία, όπου αγωνιζόταν ο πατέρας του. Εκτός από τη μητρική του αρμενική, ο Μεχιταριάν μιλάει ακόμη επτά γλώσσες, μεταξύ των οποίων ρωσικά (με ευχέρεια κυρίως λόγω της Ρωσίδας γιαγιάς του και της παραμονής του σε ρωσόφωνη περιοχή της Ουκρανίας), ουκρανικά, αγγλικά, γαλλικά κ.ά.

 Καριέρα σε συλλόγους 

Ξεκίνησε την καριέρα του στα τμήματα υποδομής της αρμενικής Πιουνίκ και σε ηλικία 17 ετών πραγματοποίησε το ντεμπούτο του στην επαγγελματική ομάδα. Ως ποδοσφαιριστής της Πιουνίκ πανηγύρισε τέσσερα συνεχόμενα πρωταθλήματα, ένα κύπελλο και δύο σούπερ καπ, μετρώντας 87 συμμετοχές και 35 γκολ σε όλες τις διοργανώσεις. 

Από το 2009 έως το 2013 αγωνιζόταν στο Πρωτάθλημα της Ουκρανίας, αρχικά για τη Μεταλούργκ Ντονέτσκ και έπειτα για την Σαχτάρ Ντονέτσκ. Με τη φανέλα της Σαχτάρ κατέκτησε τρία συνεχόμενα νταμπλ και ένα Σούπερ Καπ Ουκρανίας το 2012, ενώ τη σεζόν 2012-13 αναδείχτηκε πρώτος σκόρερ του πρωταθλήματος με 25 τέρματα. 

Τον Ιούλιο του 2013, μετά από εισήγηση του Γιούργκεν Κλοπ, η τότε φιναλίστ του Τσάμπιονς Λιγκ, Μπορούσια Ντόρτμουντ δαπάνησε το ποσό των 27,5 εκατομμυρίων ευρώ για να αποκτήσει τον Μεχιταριάν, προκειμένου να καλύψει το κενό που άφησε η αποχώρηση του Μάριο Γκέτσε. Παράλληλα, ο Μεχιταριάν κατέστη η ακριβότερη ως τότε μεταγραφή στην ιστορία του γερμανικού συλλόγου. Στη Ντόρτμουντ αγωνίστηκε μέχρι το 2016, πανηγυρίζοντας την κατάκτηση του Σούπερ Καπ Γερμανίας για το 2014 και καταγράφοντας 140 συμμετοχές και 41 γκολ σε όλες τις διοργανώσεις. 

Το καλοκαίρι του 2016 μετακινήθηκε στη Μάντσεστερ Γιουνάιτεντ, ενώ στις 22 Ιανουαρίου του 2018 υπέγραψε στην Άρσεναλ μετά από ανταλλαγή με τον Χιλιανό ακραίο επιθετικό Αλέξις Σάντσες. Το καλοκαίρι του 2019 παραχωρήθηκε δανεικός στη Ρόμα όπου και κατάφερε τη σεζόν 2021-2022 να κατακτήσει μαζί το Γιουρόπα Κόνφερενς Λιγκ.

Το 2022 αποκτήθηκε ως ελεύθερος από την Ίντερ.

 Εθνική Αρμενίας 
Ο Μεχιταριάν έκανε το ντεμπούτο του με την Εθνική Αρμενίας τον Ιανουάριο του 2007 σε φιλική αναμέτρηση με τον Παναμά, ενώ τον Μάρτιο του 2009 σημείωσε το πρώτο του τέρμα με το εθνόσημο στην εντός έδρας ισοπαλία (2-2) κόντρα στην Εσθονία για τα προκριματικά του Παγκοσμίου Κυπέλλου του 2010. 

Έως τώρα έχει συμμετάσχει σε 74 επίσημους αγώνες πετυχαίνοντας 25 γκολ, επίτευγμα που τον καθιστά  πρώτο σκόρερ της Εθνικής του, ενώ θεωρείται ο καλύτερος σύγχρονος Αρμένιος ποδοσφαιριστής. Μέχρι στιγμής δεν έχει συμμετάσχει με την Αρμενία στα τελικά κάποιας μεγάλης διοργάνωσης, παρά μόνο σε φάσεις προκριματικών.

 Διακρίσεις 
Από το 2009 έως το 2017 (με εξαίρεση το 2010) ανακηρυσσόταν Καλύτερος Αρμένιος Παίκτης της Χρονιάς, ενώ το 2012 αναδείχτηκε Καλύτερος Παίχτης του Ουκρανικού Πρωταθλήματος. Τη σεζόν 2012-13 αναδείχτηκε πρώτος σκόρερ του ουκρανικού πρωταθλήματος και παράλληλα συμπεριλήφθηκε στη λίστα με τους 100 καλύτερους ποδοσφαιριστές στην Ευρώπη. 

Το 2012 έγινε ο πρώτος Αρμένιος που βραβεύθηκε με το Star Award, το οποίο απονέμεται σε ποδοσφαιριστές που προέρχονται από τις χώρες της Βαλτικής και της Κοινοπολιτείας Ανεξάρτητων Κρατών, διάκριση που επανέλαβε και το 2013, κάτι το οποίο έχουν πετύχει κατά το παρελθόν ο Ουκρανός Αντρέι Σεβτσένκο (επίσης με δύο βραβεύσεις) και ο Ρώσος Αντρέι Αρσάβιν (με τρεις βραβεύσεις).

Το 2012, με αφορμή τους εορτασμούς για τη συμπλήρωση 2794 ετών από την ίδρυση του Γερεβάν, ανακηρύχθηκε επίτιμος δημότης της πόλης.

 Στατιστικά 

 Σε συλλογικό επίπεδο 

+Συμμετοχές και τέρματα ανά σύλλογο, σεζόν και διοργάνωσηΣύλλογοςΑγ. ΠερίοδοςΠρωτάθλημαΚύπελλοΛιγκ ΚαπΕυρωπαϊκάΆλλαΣύνολοΚατηγορίαΣυμμ.ΓκολΣυμμ.ΓκολΣυμμ.ΓκολΣυμμ.ΓκολΣυμμ.ΓκολΣυμμ.ΓκολΠιουνίκ Γερεβάν2006Αρμενικό Πρωτάθλημα Ποδοσφαίρου12100———1212007Αρμενικό Πρωτάθλημα Ποδοσφαίρου241200—40—28122008Αρμενικό Πρωτάθλημα Ποδοσφαίρου24653—20—3192009Αρμενικό Πρωτάθλημα Ποδοσφαίρου101162———1613Σύνολο7030115—60—8735Μεταλούργκ Ντονέτσκ2009–10Πρέμιερ Λιγκ Ουκρανίας29920—64—37132010–11Πρέμιερ Λιγκ Ουκρανίας8300———83Σύνολο371220—64—4516Σαχτάρ Ντονέτσκ2010–11Πρέμιερ Λιγκ Ουκρανίας17331—70—2742011–12Πρέμιερ Λιγκ Ουκρανίας261041—601037112012–13Πρέμιερ Λιγκ Ουκρανίας292542—82104229Σύνολο7238114—2122010644Μπορούσια Ντόρτμουντ2013–14Μπουντεσλίγκα31952—1020046132014–15Μπουντεσλίγκα28361—70114252015–16Μπουντεσλίγκα311165—157—5223Σύνολο9023178—3291114041Μάντσεστερ Γιουνάιτεντ2016–17Πρέμιερ Λιγκ24431201161041112017–18Πρέμιερ Λιγκ15110104110222Σύνολο3954130157206313Άρσεναλ2017–18Πρέμιερ Λιγκ112——61—153Σύνολο Καριέρας317110451830862351456152

 Εθνική ομάδα 

μικρογραφία|297x297εσ|Ο Μεχιταριάν με τη φανέλα της Εθνικής Αρμενίας το 2014.
ΑρμενίαΈτοςΣυμμ.Γκολ200720200850200971201053201184201282201382201474201560201653201796201840Σύνολο7425

 Τίτλοι και διακρίσεις 
 Συλλογικό επίπεδο
 4 Πρωταθλήματα Αρμενίας (4) : 2006, 2007, 2008, 2009
 Κύπελλο Αρμενίας: 2009
 Σούπερ Καπ Αρμενίας (2) : 2007, 2008
 Πρωταθλήματα Ουκρανίας (3) : 2011, 2012, 2013
 Κύπελλα Ουκρανίας (2) : 2011, 2012, 2013
 Σούπερ Καπ Ουκρανίας : 2012

 Σούπερ Καπ Γερμανίας : 2014
 Κομιούνιτι Σιλντ : 2016
 Γιουρόπα Λιγκ : 2017
 Γιουρόπα Κόνφερενς Λιγκ: 2022

 Ατομικές διακρίσεις
 Αρμένιος Ποδοσφαιριστής της Χρονιάς (8) : 2009, 2011, 2012, 2013, 2014, 2015, 2016, 2017
 Star Award : 2012, 2013
 Καλύτερος Παίκτης Ουκρανικού Πρωταθλήματος : 2013
 Πρώτος σκόρερ Ουκρανικού Πρωταθλήματος: 2013
 Πρώτος σε ασίστ (Μπούντεσλιγκα): 2016
 Μέλος Καλύτερης ενδεκάδας (Μπούντεσλιγκα): 2016
 Πρώτος σε ασίστ (Αγγλικό Λιγκ Καπ): 2017
 Μέλος Καλύτερης ενδεκάδας (Γιουρόπα Λιγκ): 2017

 Παραπομπές 

 Εξωτερικοί σύνδεσμοι 

Bundesliga profile

Κατηγορία:Αρμένιοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αρμενίας Κ19
Κατηγορία:Ποδοσφαιριστές Εθνικής Αρμενίας Κ21
Κατηγορία:Ποδοσφαιριστές Εθνικής Αρμενίας
Κατηγορία:Ποδοσφαιριστές ΦΚ Πιουνίκ
Κατηγορία:Ποδοσφαιριστές ΦΚ Μεταλούργκ Ντονέτσκ
Κατηγορία:Ποδοσφαιριστές ΦΚ Σαχτάρ Ντονέτσκ
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Πρέμιερ Λιγκ Αρμενίας
Κατηγορία:Ποδοσφαιριστές Πρέμιερ Λίχα
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Ρόμα
Κατηγορία:Ποδοσφαιριστές Ίντερ
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στη Γερμανία
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Παίκτες νικητές ΟΥΕΦΑ Κόνφερενς Λιγκ